open-index/open-wikipedia-markdown huggingface dataset:
Achilles die Grote

**Pous Achilles** (Grieks: Αχιλλάς) was die 18de pous en patriarg van Alexandrië, hy het regeer vanaf 312 n.C. tot die jaar 313.

Hy is in Alexandrië, Egipte, gebore en was bekend vir sy kennis en vroomheid; dit was hoekom Pous Theonas hom tot priester georden het en hom as dekaan van die Kategetiese Skool van Alexandrië aangestel het met die vertrek van Pierius. Hy is blykbaar baie hoog aangeskryf vir sy werk in die Griekse filosofie en teologiese wetenskap, soos Pous Athanasius hom later beskryf het deur die eervolle "Achillas die Grote".

Soos aanbeveel deur Pous Petrus, is hy as patriarg in Desember (Kiahk) 312 n.C. gekroon, na die marteling van Petrus tydens die Diocletianiese Vervolging. Hy het toegegee aan die versoek van Arius, wat deur Petrus veroordeel is, om terug te keer na sy vorige posisie as priester en prediker.

Achilles is ses maande later op die 19 Paoni 313 oorlede.

Na sy dood het Arius homself benoem om Biskop van Alexandrië te word, maar die geestelikes en die mense het eerder Aleksander gekies.

## Verwysings 
## Bronnelys 
*
Queen Anne's Revenge

thumb|200px|'n Illustrasie van Queen Anne's Revenge uit 1736.

'''Queen Anne's Revenge''' was 'n skip uit die vroeë 18de eeu. Dit is die bekendste daarvoor dat dit gebruik is deur Edward Teach, 'n seerower wat bekender was onder sy bynaam, Swartbaard. Dit is onseker waar en wanneer die skip gebou is.

## Geskiedenis
Daar is geen rekords oor die skip nie tot in 1710, toe dit 'n Franse kaperskip met die naam "La Concorde" was. Ná verskeie jare in diens van Franse matrose, waarin dit meestal as 'n slaweskip gedien het, is dit in 1717 deur Swartbaard oorgeneem. Hy het dit vir minder as 'n jaar gebruik, maar het verskeie skepe verower met dié skip as sy vlagskip.

In Mei 1718 het Swartbaard die skip laat strand by Topsailinham, nou bekend as Beaufortinham in Noord-Carolina. en dit is later in die Amerikaanse National Register of Historic Places gevoeg. Die wrak is naby Beaufortinham, Noord-Carolina, ontdek.

## Verwysings
## Skakels
Davy Jones's locker

thumb|200px|''Davy Jones' Locker*, deur John Tenniel, 1892.

*'''Davy Jones's locker''''' is 'n Engelse metafoor vir die bodem van die see, die finale rusplek van matrose en reisigers wat verdrink. Dit is 'n eufemisme vir verdrinking: Skepe wat vergaan en matrose wat verdrink, word na ''"Davy Jones' locker"* gestuur.

Die oorsprong van die naam **Davy Jones**, die matrose se duiwel, is onbekend. Die vroegste bekende verwysing na die negatiewe konnotasie van Davy Jones kom voor in *The Four Years Voyages of Capt. George Roberts*, deur Daniel Defoe, wat in 1726 in Londen gepubliseer is:

## Gebruik in media
### *Pirates of the Caribbean*
Die idee van Davy Jones is in die *Pirates of the Caribbean''-rolprentreeks gekombineer met die legende van die Vlieënde Hollander. Davy Jones's Locker word uitgebeeld as 'n soort vaevuur, 'n plek van straf vir dié wat Davy Jones se pad gekruis het. Jones word uitgebeeld as die byna onsterflike kaptein van die Flying Dutchman wat mense wat ter see verdrink het, aanvanklik na die hiernamaals geneem het voordat hy sy lot verander het toe hy kwaad word vir sy geliefde, die godin Kalipso, en haar in menslike vorm laat vasvang het.

## Verwysings
## Skakels
Sewe Seë

Die **Sewe Seë** is 'n figuurlike naam vir al die seë van die bekende wêreld. Die frase word gebruik in verwysing na matrose en seerowers, en kan met verskillede seë verbind word, soos die Middellandse See, of die Karibiese See en seë om die Amerikas (onder seerowers soos Swartbaard). Die naam is deur volke gebruik lank voor die name van die verskillende oseane onder hulle bekend geraak het.

## Verwysings
## Skakels
Colchicum luteum

***Colchicum luteum*** is 'n geofiet wat deel van die *Colchicaceae* familie is. Die spesie is inheems aan Afghanistan, Kasakstan, Kirgisië, Oesbekistan, Pakistan, Tadjikistan, Tibet, Turkmenistan en Volksrepubliek China. In China kom die plant in Tibet en die westelike Himalajaberge voor.

## Bron 
* Plants of the World Online
Colchicum szovitsii

***Colchicum szovitsii*** is 'n geofiet wat deel van die *Colchicaceae* familie is. Die spesie is inheems aan Armenië, Azerbeidjan, Bulgarye, Georgië, Irak, Iran, Israel, Jordanië, Libanon, Palestina, Sirië, Turkmenistan en Turkye in Europa en Asië.

## Subspesies 
Die spesie het twee subspesies:
* *Colchicum szovitsii subsp. brachyphyllum* (Boiss. & Hausskn.) K.Perss.
* *Colchicum szovitsii subsp. szovitsii*

## Bron 
* Plants of the World Online
Keith Richards

thumb|260px|Keith Richards in 2012.

**Keith Richards** (gebore 18 Desember 1943) is 'n Engelse musikant, liedjieskrywer, sanger en musiekvervaardiger. Hy is 'n oorspronklike lid van The Rolling Stones as 'n kitaarspeler, sanger en medehoofliedjieskrywer. Sy liedjieskryfvennootskap met die groep se hoofsanger, Mick Jagger, is een van die suksesvolstes in die geskiedenis. Sy loopbaan strek oor ses dekades en sy kitaarspeelstyl is deur hulle hele bestaan 'n kenmerk van die Rolling Stones. 

Richards het soms die nuus gehaal met sy romantiese verbintenisse en onwettige dwelmmisbruik, en hy is dikwels uitgebeeld as 'n teenkulturele figuur. Hy was aanvanklik as **Keith Richard** bekend, maar het in die 1970's sy volle van begin gebruik.

## Lewe
Richards is in Dartford, Kent, gebore en het daar grootgeword. Hy het met Jagger, Bill Wyman, Charlie Watts, Ian Stewart en Brian Jones bevriend geraak en by die Rolling Stones aangesluit. Hy is soms die hoofsanger, gewoonlik van minstens een liedjies op 'n konsert. Benewens sy loopbaan met die Stones het hy ook musiek gemaak saam met sy eie groep, The X-Pensive Winos. Verder verskyn hy in 'n paar *Pirates of the Caribbean*-rolprente as kaptein Teague, die vader van Jack Sparrow, wie se voorkoms en karakterisering op Richards self geskoei is.

In 1989 is Richards in die Rock and Roll Hall of Fame en in 2004 in die UK Music Hall of Fame opgeneem saam met die ander lede van die Stones. Die tydskrif *Rolling Stone* noem hom in 2011 vierde op hulle lys van 100 beste kitaarspelers. In 2023 was hy 15de op *Rolling Stone* se lys. 

## Verwysings
## Skakels
Willi Gabriel

**Willi Gabriel** (* 24 September 1939) is 'n uitgetrede Duitse boogskutter. Hy het aan die Olimpiese Somerspele van 1976 deelgeneem.

## Verwysings
Doris Haas

**Doris Haas** (* 27 Desember 1964) is 'n Duitse boogskutter. Sy het aan die Olimpiese Somerspeles van 1984 en 1988 deelgeneem.

## Verwysings
Fontein van Jeug

[thumb|300px|*Die Fontein van Jeug*, 'n skildery uit 1546 deur [Lucas Cranach die Ouere.]]

Die **Fontein van Jeug** is 'n mitiese fontein wat na bewering almal wat sy water drink of daarin swem, se jeugdigheid herstel. Verhale oor so 'n fontein doen al duisende jare die ronde en verskyn in die skryfwerk van Herodotos (5de eeu&nbsp;v.C.), in 'n verhaal oor Alexander die Grote (3de eeu&nbsp;n.C.) en in die stories van Priester Johannes (vroeë Kruistogte, 11de/12de&nbsp;eeu). 

Stories oor soortgelyke waters kom voor onder die volke van die Karibiese See in die tyd van die ontdekkingsreise (vroeë 16de&nbsp;eeu). Geskoei op hierdie legendes, het talle ontdekkingsreisigers en avonturiers gesoek na die ontwykende Fontein van Jeug of 'n ander kuur teen veroudering wat gewoonlik met towerwater verbind is. Dit kon 'n fontein, rivier of enige ander waterbron wees wat die verouderingsproses omkeer en siekes heel.

Die legende het veral in die 16de eeu prominent geword toe dit verbind is met die Spaanse ontdekkingsreisiger Juan Ponce de León, die eerste goewerneur van Puerto Rico. Ponce de León was na bewering op soek na die Fontein van Jeug toe hy in 1513 na Florida gevaar het. Volgens legendes het inheemse Amerikaners aan hom vertel die fontein is in Bimini in die Bahamas.

## Verwysings
## Skakels
Detlef Kahlert

**Detlef Kahlert** (* 1 Augustus 1962) is 'n uitgetrede Duitse boogskutter. Hy het aan die Olimpiese Somerspeles van 1984 en 1988 deelgeneem.

## Verwysings
Colchicum soboliferum

***Colchicum soboliferum*** is 'n geofiet wat deel van die *Colchicaceae* familie is. Die spesie is inheems aan Afghanistan, Armenië, Azerbeidjan, Bulgarye, oos-Egeïese eilande, Georgië, Griekeland, Iran, Joego-Slawië, Libanon, Roemenië, Sirië, Tadjikistan, Turkye, Turkye-in-Europa en Turkmenistan.

## Bron 
* Plants of the World Online
Kalipso (mitologie)

thumb|200px|Kalipso, deur William Hamilton.

**Kalipso** (Grieks: Καλυψώ, "sy wat wegsteek") is in die Griekse mitologie 'n nimf wat op die eiland Ogigië woon, waar sy Odusseus volgens Homeros se *Odussee* sewe jaar lank aangehou het. Sy het hom onsterflikheid belowe as hy by haar bly, maar hy het verkies om huis toe te gaan.

## Verwysings
## Skakels
Victor Frankenstein

**Victor Frankenstein** is 'n fiktiewe karakter en die hoofkarakter in Mary Shelley se roman van 1818, *Frankenstein; or, The Modern Prometheus*. Hy is 'n Switserse wetenskaplike (gebore in Napels, Italië) wat, nadat hy chemiese prosesse en die ontbinding van lewende organismes bestudeer het, 'n insig kry in die skepping van lewe. Hy skep sy eie wese (wat dikwels "Frankenstein se monster" genoem word, of verkeerdelik in die volksmond bloot "Frankenstein"). 

Victor is later spyt dat hy deur sy skepping met die natuur ingemeng het omdat hy sy eie lewe, asook dié van sy familie en vriende, in gevaar stel toe die wese wraak teen hom wil neem. Hy word die eerste keer in die roman bekend gestel toe hy die monster naby die Noordpool wil vang en van 'n sekere dood gered word deur Robert Walton en sy bemanning. 

Sommige aspekte van die karakter is vermoedelik geïnspireer deur die 17de-eeuse alchemis Johann Konrad Dippel. 

## Oorsprong van die karakter
Percy Shelley, Mary se man, was 'n groot invloed op die karakter. Victor was 'n skuilnaam van Percy Shelley, soos in die versameling gedigte wat hy saam met sy suster Elizabeth geskryf het: *Original Poetry by Victor and Cazire*. Daar is bewerings dat Percy een van Mary Shelley se modelle vir Victor Frankenstein was; terwyl hy 'n student aan Eton-kollege was, het hy "met elektrisiteit en magnetisme geëksperimenteer, sowel as met buskruit en verskeie chemiese reaksies", en sy kamer aan die Universiteit van Oxford was vol wetenskaplike toerusting. 

Percy Shelley was van adellike afkoms, en Frankenstein se familie is een van die mees vooraanstaande families in die die Geneefse Republiek. Percy Shelley se suster en Frankenstein se aangenome suster is albei Elizabeth genoem. Op 22 Februarie 1815 het Mary Shelley twee maande te vroeg die lewe aan 'n baba geskenk; die kind is twee weke later dood. Die kwessie van Frankenstein se verantwoordelikheid teenoor sy skepping, soos dié van 'n ouer teenoor sy kind, is een van die hooftemas van die boek.

## Verwysings
## Skakels
Pan Africanist Movement

Die **Pan Africanist Movement** (**PAM**) is 'n klein Suid-Afrikaanse politieke party wat gestig is deur Thami ka Plaatjie en ander van 'n faksie in die Pan Africanist Congress. Na 'n jaar van binnegevegte tussen ondersteuners van Ka Plaatjie en PAC-president Letlapa Mphahlele, het die hooggeregshof beslis dat ka Plaatjie se faksie nie onder die naam of kleure van die Pan Africanist Congress kan organiseer nie, en 'n nuwe party is gestig om die ka Plaatjie-faksie te akkommodeer.

Die party het sleg gevaar in die 2009-verkiesing en Ka Plaatjie het in Desember 2009 bedank en in 2010 by die African National Congress aangesluit.

Die party het die 2014-verkiesing betwis en hul aandeel van die stemme het tot 0,02% gekrimp.

## Verkiesingsuitslae 
### Nationale verkiesing
### Munisipale verkiesings 
## Verwysings
Jean-Dominique Senard

**Jean-Dominique Senard** (7 Maart 1953) is 'n Franse bestuurder en sakeman. In Mei 2012 het hy Michel Rollier vervang as HUB van multinasionale Michelin, nadat hy in 2005 as finansiële hoof by die maatskappy aangesluit het. Senard was die eerste Michelin HUB wat nie aan die stigtersfamilie verwant is nie. In Januarie 2019 is hy as president van die multinasionale Renault aangestel.

## Biografie 
Senard, die seun van 'n diplomaat, het tussen ambassades regoor die wêreld grootgeword. Hy het HEC Paris bygewoon, waar hy sy opleiding met 'n Meestersgraad in Regte voltooi het.

Hy het sy loopbaan by verskeie finansiële firmas begin en in 1979 by die oliemaatskappy Total aangekom. In 1987 het Senard by Saint-Gobain se tesouriebestuur aangesluit. In Februarie 1988 is hy aangestel as adjunkdirekteur, en direkteur in 1991. Daarna het hy die konstruksiemateriaal van die Saint-Gobain-groep bestuur, waar hy gebly het tot 1996, toe hy by die aluminiumkonglomeraatgroep Pechiney aangesluit het as finansiële direkteur en lid van sy uitvoerende komitee. Die tydperk was baie onstuimig vir die aluminiumreus. Toe mynwerker Alcan in 2003 'n oornamebod vir Pechiney van stapel gestuur het, is Senard as voorsitter aangestel, met 'n padkaart om die samesmelting te bewerkstellig. As gevolg van die OPA het hy 'n lid van Alcan se bestuurskomitee geword.

In Maart 2005 het hy by Michelin aangesluit as Hoof Finansiële Beampte en lid van die Uitvoerende Raad. Ná die toevallige verdrinkingsdood van sy baas, Édouard Michelin, in 2006, is hy in Mei 2007 as besturende vennoot van die groep aangestel. In November 2014 is Senard ná 'n vergadering van die direksie as hoofbestuurder van die maatskappy bevestig. Sy mandaat is vir vier jaar hernu en sou in die eerste helfte van 2019, aan die einde van die algemene vergadering van aandeelhouers, eindig.

### Renault 
Op 24 Januarie 2019 het die Renault-direksie Senard as president van die multinasionale Renault aangestel om Carlos Ghosn te vervang, wat in Japan gevange gehou is weens beweerde onreëlmatighede by Nissan. Terselfdertyd het die motor-multinasionaal Thierry Bolloré as hoofdirekteur en uitvoerende hoof van Renault se daaglikse aktiwiteite aangewys.

## Verwysings 
## Eksterne skakels
Miltsiekte

duimnael|’n Velletsel wat deur miltsiekte veroorsaak word; die kenmerkende swart roof.
**Miltsiekte** (**antraks**) is 'n infeksie wat veroorsaak word deur die bakterie *Bacillus anthracis*.  Dit kan in vier vorme voorkom: vel, longe, derm en inspuiting. Simptome begin tussen een dag tot meer as twee maande nadat die infeksie opgedoen is.

Miltsiekte word versprei deur kontak met die bakterie se spore, wat dikwels in aansteeklike diereprodukte voorkom. Dit versprei nie tipies direk tussen mense nie.

Miltsiekte-inenting word aanbeveel vir mense wat 'n hoë risiko van infeksie het. Die immunisering van diere teen miltsiekte word aanbeveel in gebiede waar vorige infeksies voorgekom het.  As infeksie voorkom, is behandeling met antibiotika en moontlik antitoksien. Die tipe en aantal antibiotika wat gebruik word, hang af van die tipe infeksie. Dit kom ook meer gereeld in Suid-Europa as elders op die vasteland voor, en is ongewoon in Noord-Europa en Noord-Amerika.  Wêreldwyd kom minstens 2 000 gevalle per jaar voor met ongeveer twee gevalle per jaar in die Verenigde State. Velinfeksies verteenwoordig meer as 95% van gevalle. Miltsiekte is deur 'n aantal lande as 'n wapen ontwikkel. By plantvretende diere vind infeksie plaas wanneer hulle die spore eet of inasem terwyl hulle wei. Diere kan besmet raak deur besmette diere te eet. 

## Verwysings
Marthinus Philippus Prinsloo

**Marthinus Philippus Prinsloo** (22 Oktober 1905 - 5 November 1991) ook bekend as **Mnr. Jukskei** en **Oom Prinsie Prinsloo** was 'n senator, LV van Innesdal in Pretoria, lid van die Broederbond en 'n stigterslid en later voorsitter van die Suid-Afrikaanse Jukskeiraad.

## Lewe 
links|duimnael|239x239px|M.P. Prinsloo in sy jukskeiuniform
Prinsloo is gebore naby Barkly-Oos, Kaapprovinsie (tans die Oos-Kaap), as een van vier kinders van Jacobus en Elsie Prinsloo. Hy is op die ouderdom van vyf opgeneem in die Abraham Kriel-Kinderhuis in Langlaagte, Johannesburg. Hy was 'n lidmaat en ouderling van NG Kerk Rietfontein-Noord. Hy is op 12 Augustus 1933 met Magdalena Catharina getroud en hulle het vyf kinders gehad.

Hy was 'n magistraat in Johannesburg en het sy laerweteksamen in 1938 geslaag.

Op 25 Oktober 1940 is die Jukskeiraad gestig, Prinsloo was 'n stigterslid en kry die bynaam "Mnr. Jukskei". Hy word later voorsitter van die raad en hy word vir meer as 13 agtereenvolgende jare verkies. 

Prinsloo het in 18 Februarie 1970 begin staan as Nasionale Party-kandidaat vir die kiesafdeling Innesdal. Sy opponent was Jaap Marais, en hy het ook as voorsitter van die Oos-Kaapse groepsgebiederaad in Port Elizabeth gedien. In 1975 word hy verkies in die parlement as 'n senator en het onder 3 presidente gedien, hy was in dié pos tot die ontbinding van die senaat in 1980 en het daarna onder John Vorster en President P.W. Botha in verskeie hoedanighede gedien, insluitend die klassifikasieraad. 

## Sterfte 
Op 20 Oktober 1991 het Prinsloo 'n ligte beroerte gehad, waarna hy saam sy vrou, in die Eugene Marais-hospitaal in Pretoria opgeneem is. Hy is op 5 November in die Renaissance-tehuis vir verswakte bejaardes aan nierversaking oorlede, en is uit die NG kerk Skuilkrans in Pretoria begrawe, hy is oorleef deur 5 kinders.

## Foto's 

Lêer:MP Prinsloo Jonk.jpg|M.P. Prinsloo as jong man.
Lêer:Noord-Transvaal Jukskeibond.png|M.P. Prinsloo (voorste ry, middellinks) met die Noord-Transvaalse Jukskeibond.
Lêer:Spotprent Marthinus Rapport 30 Julie 1972.png|Spotprent gemaak van M.P. Prinsloo deur Rapport 1972.
Lêer:C.R. Swart saam met M.P. Prinsloo en A.J.J. Duursema.png|Goewerneur-generaal C.R. Swart saam met M.P. Prinsloo (regs) en die burgemeester van Kroonstad, A.J.J. Duursema (links).
Lêer:MP Prinsloo Innesdal .png|M.P. Prinsloo staan by sy verkiesingsbanier.
Lêer:MP Prinsloo Kiesafdeling Verkiesingplaatjie.jpg|M.P. Prinsloo Verkiesingplaatjie.
Lêer:Gesamentlike sitting van albei Huis van die Parliament 1971.png|M.P. Prinsloo (derde ry links, 7de) by die 1971 Senaat gesamentlike sitting.
Lêer:LVs van Pretoria by die Constantiaklub vergader.png|Pretoria se M.P. Prinsloo (2de van links) en ander LV's vergader by die Constantiaklub.
Lêer:MP Prinsloo Oud.jpg|M.P. Prinsloo in 1987.

## Verwysings
Siegfried Ortmann

**Siegfried Ortmann** (* 17 Januarie 1937) is 'n Duitse boogskutter. Hy het aan die Olimpiese Somerspele van 1972 deelgeneem.

## Verwysings
Rudolf Schiffl

**Rudolf Schiffl** (* 18 Augustus 1941 – † 8 Maart 2013) was 'n Duitse boogskutter. Hy het aan die Olimpiese Somerspele van 1976 deelgeneem.

## Verwysings
Rubidiumoksied

**Rubidiumoksied** is 'n verbinding van rubidium en suurstof met formule .

Dit reageer met water en vorm die hidroksied
:Rb_2O + H_2O \rightarrow 2RbOH(aq)

## Kristalstruktuur
Rubidiumoksied kristalliseer in die kubiese (anti)fluorietstruktuur (C1 in die strukturbericht-klassifikasie.)

## Verwysings
Dire Tladi

duimnael|Dire Tladi
**Dire Tladi** (20 April 1975) is 'n Suid-Afrikaanse internasionale regsgeleerde. Hy was professor in internasionale reg by die Departement Publiekreg en die Instituut vir Internasionale en Regsvergelykende Reg in Afrika aan die Universiteit van Pretoria. Hy was ook buitengewone professor by die Departement Publiekreg van die Universiteit van Stellenbosch. Hy het gedien as die Hoof Staatsregsadviseur vir Internasionale Reg vir die Suid-Afrikaanse Departement van Internasionale Betrekkinge en Samewerking en as Regsadviseur vir die Suid-Afrika-sending na die Verenigde Nasies.

Sy hoof akademiese spesialisasies is in internasionale publiekreg, menseregtereg, omgewingsreg en internasionale strafreg. Op 1 Januarie 2012 het hy 'n vyfjaartermyn as lid van die Verenigde Nasies se Internasionale Regskommissie begin.

## Onderwys en opleiding 
Dire Tladi het sy BLC- en LLB-graad *cum laude* aan die Universiteit van Pretoria, (Suid-Afrika), 'n LL.M. van die Universiteit van Connecticut (VSA) en 'n LLD (Internasionale reg) van die Erasmus Universiteit (Nederland).

Hy is mede-hoofredakteur van die *South African Yearbook of International Law*. Hy het op die redaksie van die *Pretoria University Law Press* (PULP)-tydskrif C*onstitutional Court Review* gedien. Hy dien ook op die redaksie van die *Journal of Practice of International Courts and Tribunals*.

Benewens meer as 50 wetenskaplike publikasies, het Dire Tladi ook 'n roman gepubliseer, *Blood in the Sand of Justice*, gebaseer op 'n fiktiewe weergawe van die sluipmoord op die Aanklaer van die Internasionale Strafhof.

Sedert sy aanstelling aan die einde van Mei 2015 lei professor Tladi die Verenigde Nasies se Internasionale Regskommissie as Spesiale Rapporteur om inhoud aan *Jus Cogens* te gee, deur te identifiseer hoe reëls en norme tot die status van *Jus Cogens* verhef word en die impak  van hierdie norme te bepaal.

In 2020 is Tladi vanaf 2021 deur die Nasionale Navorsingstigting aangestel as die Suid-Afrikaanse Navorsingsleerstoel vir Volkereg.

## Verwysings
Christa Öckl

**Christa Öckl** (* 30 September 1943) is 'n Duitse boogskutter. Sy het aan die Olimpiese Somerspele van 1988 deelgeneem.

## Verwysings
Africa Restoration Alliance

Die **Africa Restoration Alliance** (*ARA*) is 'n Suid-Afrikaanse politieke party wat in Desember 2020 gestig is deur die voormalige African Christian Democratic Party (ACDP) se nasionale uitvoerende komitee-voorsitter, Jerome Swartz. Swartz het omkopery en korrupsie in sy voormalige party aangevoer as die rede vir sy vertrek.

In April 2021 het die party betoog ter ondersteuning van Beatrice Adams, wie se kind vermoor is deur 'n voorheen veroordeelde verkragter wat parool ontvang het. Onder die partylede wat betoog het, was Zephany Nurse, wat uit die Groote Schuur-hospitaal gesteel is toe sy twee dae oud was.

In Julie 2021, in die aanloop tot die 2021 Suid-Afrikaanse munisipale verkiesing, is die party deur beide die ACDP en 'n Demokratiese Alliansie-raadslid daarvan beskuldig dat hulle hul veldtogplakkate oor plakate wat aan hul onderskeie partye behoort, geplak het.

Op 10 April 2024 het die Onafhanklike Verkiesingskommissie die finale nasionale kandidatelyste gepubliseer en ARA is bygevoeg en het dus op nasionale vlak aan die Suid-Afrikaanse algemene verkiesing van 2024 deelgeneem, maar geen nasionale setels  gewen nie.

## Verwysings
Carla Nolpa

**Carla Nolpa** (* 10 Maart 1946 – † 29 Junie 2021) was 'n Duitse boogskutter. Sy het aan die Olimpiese Somerspele van 1972 deelgeneem.

## Verwysings
Maria Urban

**Maria Urban** (* 20 Desember 1941) is 'n Duitse boogskutter. Sy het aan die Olimpiese Somerspele van 1976 deelgeneem.

## Verwysings
Bernhard Schulkowski

**Bernhard Schulkowski** (* 9 Oktober 1951) is 'n Duitse boogskutter. Hy het aan die Olimpiese Somerspele van 1988 deelgeneem.

## Verwysings
Harry Wittig

**Harry Wittig** (* 19 Junie 1961) is 'n voormalige Duitse boogskutter. Hy het aan die Olimpiese Somerspele van 1984 deelgeneem.

## Verwysings
Alan Bryant

**Alan Bryant** (* 28 Maart 1955) is 'n Zimbabwiese boogskutter. Hy het aan die Olimpiese Somerspele van 1988 deelgeneem.

## Verwysings
David Milne

**David Milne** (* 29 Januarie 1939) is 'n voormalige Zimbabwiese boogskutter. Hy het aan die Olimpiese Somerspele van 1980 deelgeneem.

## Verwysings
Left 4 Dead 2

***Left 4 Dead 2*** is 'n 2009 eerstepersoonskietspeletjie wat deur Valve ontwikkel en gepubliseer is. Die opvolger van *Left 4 Dead* (2008) en die tweede speletjie in die Left 4 Dead-reeks, is vrygestel vir Microsoft Windows en Xbox 360 in November 2009, Mac OS X in Oktober 2010, en Linux in Julie 2013.

*Left 4 Dead 2* bou voort op samewerkende speletjies en Valve se eie Source-enjin, dieselfde speletjie-enjin wat in die oorspronklike *Left 4 Dead* gebruik is. Die spel speel af tydens die nasleep van 'n apokaliptiese pandemie en fokus op vier nuwe Survivors, wat veg teen hordes zombies bekend as die Infected, wat ernstige psigose ontwikkel en uiters aggressief optree. Die Survivors moet hul pad deur vyf veldtogte veg, afgewissel met veilige huise wat as kontrolepunte dien, met die doel om by elke veldtog se finale te ontsnap. Die spel word prosedureel verander deur die "AI Director 2.0", wat die spelers se prestasie monitor en die scenario aanpas om 'n dinamiese uitdaging te bied. Ander nuwe kenmerke sluit in nuwe soorte Special Infected en 'n arsenaal van nabygevegswapens.

Die speletjie het sy wêreldpremière by E3 2009 gemaak met 'n lokprent tydens die Microsoft-persgeleentheid. Voor vrystelling het dit gemengde kritiese en gemeenskapsreaksies ontvang, en 'n buitengewone groot volume kontroversie oor die grafiese inhoud daarvan gelok. In reaksie hierop is veranderinge aan die voorbladkuns aangebring, maar beide Australië en Duitsland het geweier om die ongewysigde uitgawe te beoordeel ten tyde van vrystelling. Ten spyte hiervan het die speletjie positiewe kritieke resensies ontvang en word dit beskou as een van die beste videospeletjies wat ooit gemaak is.

## Eksterne skakels 
*
Tyla

duimnael|Tyla in 2021.
**Tyla Laura Seethal** (gebore 30 Januarie 2002), as kunstenaar slegs bekend as **Tyla**, is 'n Grammy-bekroonde Suid-Afrikaanse sangeres en liedjieskrywer. Gebore en getoë in Johannesburg, het sy in 2021 by Epic Records geteken na die binnelandse sukses van haar 2019 debuut-enkelsnit, "*Getting Late*" met Kooldrink.

Tyla het internasionale bekendheid verwerf met die vrystelling van haar 2023-enkelsnit "*Water*", wat die toptien in sestien lande, insluitend die Verenigde Koninkryk en die Verenigde State, betree het. "*Water*" was die eerste liedjie deur 'n Suid-Afrikaanse solis wat die Amerikaanse Billboard Hot 100 in 55 jaar betree het en is bekroon met die Grammy-toekenning vir Beste Afrika Musiekuitvoering in 2024. Haar selfgetitelde debuutalbum is geskeduleer vir vrystelling op 22 Maart 2024 Tyla het 'n Grammy-toekenning gewen en is genomineer vir 'n BRIT-toekenning, 'n Soul Train-musiektoekenning, 'n MOBO-toekenning en twee Suid-Afrikaanse Musiektoekennings.

## Vroeë lewe
Seethal is in Johannesburg gebore in 'n Bruin familie van Zoeloe, Indiese, Mauritiaanse en Ierse afkoms.

Sy het in 2019 aan die Hoërskool Edenglen gematrikuleer en was daardie jaar die skool se kultuurleier. Terwyl sy op skool was, het sy begin om oorspronklike liedjies en weergawes op haar Instagram-rekening te plaas, asook om dit aan 'n aantal figure in die musiekbedryf uit te stuur. Sy is daarna ontdek deur haar eerste bestuurder, Garth von Glehn, wat toe haar eerste opnamesessies gereël het.  Sy het vir 'n graad in mynbou-ingenieurswese gestudeer voordat sy besluit het om haar voltyds tot haar musiekloopbaan te verbind.

## Verwysings
Gavin Sutherland

**Gavin Sutherland** (* 26 Junie 1979) is 'n Zimbabwiese boogskutter. Hy het aan die Olimpiese Somerspele van 2016 deelgeneem.

## Verwysings
Masoud Azizi

**Masoud Azizi** (* 2 Februarie 1985) is 'n Afghaanse atleet. Hy het aan die Olimpiese Somerspeles van 2004, 2008 en 2012 deelgeneem.

## Verwysings
Merrellyn Tarr

**Merrellyn Tarr** (* 11 April 1952) is 'n Zimbabwiese boogskutter. Sy het aan die Olimpiese Somerspele van 1988 deelgeneem.

## Verwysings
Koshi Provinsie

**Koshi Provinsie** is 'n outonome en mees oostelike provinsie wat op 20 September 2015 deur die Grondwet van Nepal aangeneem is. Die provinsie is ryk aan natuurlike hulpbronne, toeriste-aantreklikhede, ontspanningsaktiwiteite en natuurlike skoonheid. Die provinsie beslaan 'n oppervlakte van 25 905 km2 (10 002 vk myl), ongeveer 17,5% van die land se totale oppervlakte. Met die nywerheidstad Biratnagar as hoofstad, sluit die provinsie groot oostelike dorpe Birtamod, Sundar Haraincha, Damak, Dharan, Itahari, Triyuga Munisipaliteit en Mechinagar, en die Mount Everest, Kangchenjunga en Ama Dablam in. Koshi rivier, die grootste rivier van die land, vorm die provinsie se westelike grens. Onder die Eerste-pas-die-pos-stemstelsel wat deur die Kiesafdelings-afbakeningskommissie, Nepal, uitgereik is, huisves die provinsie 28 parlementêre setels en 56 provinsiale vergaderingsetels.

## Verwysings
Operation Dudula

**Operasie Dudula** is 'n organisasie wat 'n politieke party in Suid-Afrika geword het. Die groep word wyd erken as xenofobies, Die groep blameer Suid-Afrika se poreuse grense, toegeeflike immigrasiepraktyke en die teenwoordigheid van migrante vir baie van Suid-Afrika se sosiale kwessies.

## Oorspronge, doelwitte en aktiwiteite
Operasie Dulula is gestig deur Nhlanhla "Lux" Dlamini (ook Mohlauhi).  Die optog het hul gewildheid toegeneem en in die daaropvolgende maande is verskeie ander anti-immigrantegroepe wat ook deur Dudula of 'n variasie van die naam gegaan het, soos die aparte Alexandra Dudula-beweging, gestig. en in Mei 2022, na die Wes-Kaap Provinsie.

Operasie Dudula verklaar dat sy veldtog daarop gemik is om misdaad, 'n gebrek aan werk en swak gesondheidsdienste aan te spreek wat veroorsaak word deur 'n "instroming van onwettige immigrante". hy het daarna twee opgeskorte vonnisse ontvang. In Julie 2022 het Dlamini Operasie Dudula verlaat om op sy werk met die Soweto-parlement te konsentreer; dit was as gevolg van meningsverskille tussen die twee groepe oor immigrasie.

In Julie en Augustus 2022 het Operasie Dudula onwettige migrante geteiken en gekonfronteer wat geboue in Johannesburg se middestad beset het. Die groep het geen lidmaatskapstruktuur nie, is hoogs sigbaar op sosiale media en is saamgestel uit hoofsaaklik geaffekteerde gemeenskapslede. Die verkiesingshof het op 20 April 2024 uitdpraak gelewer wat bevestig het dat Operasie Dudula nie aan die vereistes vir kandidate voldoen het nie, en nie aan die 2024 verkiesing kan deelneem nie.

Ander organisasies wat met Operasie Dudula geassosieer word, sluit in: Ondersteuners van migranteregte voer aan dat Operasie Dudula migrante onregverdig blameer vir ekonomiese swaarkry wat veroorsaak word deur Suid-Afrika se diep ongelykheid.

Sommige opposisiegroepe is teen Operasie Dudula gestig. Kopanang Africa against Xenophobia is 'n groep wat gestig is teen Operasie Dudula.

In April 2022, na die druk van die burgerlike samelewing, het president Cyril Ramaphosa Operasie Dudula as onwettige vigilantisme veroordeel. Alhoewel Operasie Dudula nie aanvanklik met 'n politieke party verbind is nie, het sy leiers openbare steun ontvang van die Patriotic Alliance-leiers Gayton McKenzie en Kenny Kunene.

## Sien ook 
* Xenofobie in Suid-Afrika

## Verwysings
Londinium

[duimnael|regs|300px|Kaart van Londinium in [400 n.C..]]
**Londinium** was die Latynse naam vir die stad Londen, dit was die hoofstad van die Romeinse provinsie Britannia (of die huidige Engeland en Wallis). As gevolg van sy gunstige ligging aan die Teems, wat op sy beurt 'n goeie verbinding met die see en binneland gehad het, was Londinium ook 'n belangrike handelsentrum.

Die geskiedenis van Londinium kan gerekonstrueer word uit 'n paar verspreide opmerkings deur antieke skrywers, uit die algemene geskiedenis van Britannia en veral uit argeologiese opgrawings in die stad. In die laat 3de eeu was dit die woning van die teenkeiser Carausius en dus die hoofstad van 'n skeuring uit die Romeinse Ryk. As 'n belangrike Romeinse stad het Londinium al die openbare geboue besit, wat 'n stad van daardie grootte moes besit. 

Tot dusver kon slegs 'n deel van hierdie geboue deur opgrawings geïdentifiseer word. Die grootste forum in die middel van die stad en grootste gebou van sy soort noord van die Alpe, getuig van die sterk ekonomiese posisie van Londinium. Dit word ook bevestig deur die oorblyfsels van talle pakhuise aan die oewer van die Teems.

## Geskiedenis 
### Stigting 
Londinium is deur die Romeine tydens die inval van Britannia in 43 gestig onder keiser Claudius. Argeoloë vermoed nou dat Londinium omstreeks 50 nC 'n bewoonde nedersetting geword het op die noordoewer van die Teems. 'n Houtdreineringskanaal, gevind langs 'n Romeinse pad, is gedateer omstreeks 47 nC, wat waarskynlik die datum van sy stigting is.

## Vernietiging 
Tien jaar na sy stigting, tydens die opstand in ongeveer 60 onder die Keltiese koningin Boudica, is antieke Londinium met die grond gelykgemaak. Opgrawings het baie brandskade van ongeveer daardie tyd getoon, wat daarop dui dat die stad aan die brand gesteek is. Militêre geboue is ook in die stad gevind, wat toon dat die Romeine moontlik die stad as 'n basis teen die rebellie gebruik het. Die vernietiging van die stad was enorm: Boudica het alles vernietig wat sy as Romeins gesien het, 'n Romeinse stad soos Londinium was waarskynlik 'n duidelike simbool van Romeinse teenwoordigheid.

## Heropbou 
Boudica se rebellie is verpletter en heropbou kon begin. Die stad is oor 'n tydperk van tien jaar herbou en het geleidelik gegroei totdat dit sy hoogtepunt in bevolking rondom 140 bereik het. Met sy 45 000 inwoners was Londinium een van die grootste stede buite Italië.

Die groei was deels te danke aan die sentrale ligging van die stad, maar hoofsaaklik as gevolg van die feit dat Londinium die rol as hoofstad by Camulodunum in Romeinse Britannia omstreeks 100 oorgeneem het. Gedurende die 2de en 3de eeue het die stad verder ontwikkel en was 'n belangrike residensiële en handelsentrum.

## Verwysings
Gazankulu Liberation Congress

Die **Gazankulu Liberation Congress** (**GLC**) is 'n klein politieke party gebaseer in Giyani, Suid-Afrika.

Die party wil die hoofstad van Limpopo van Polokwane na Giyani hervestig, beywer hom vir die herinstelling van die doodstraf en bepleit dat 'n maandelikse subsidie van R2500 aan nuwe universiteitstudente aangebied word.

In Julie 2018 het die party 'n lys van eise aan die Groter Giyani Plaaslike Munisipaliteit uitgereik waarin hulle meer openbare toilette, stalletjies vir smouse versoek, en dat die raad die geld wat in die ineengestorte VBS Bank belê is terugkry, en gedreig het om Giyani te sluit as daar nie aan sy eise voldoen word nie.

Die party het kritiek ontvang vir sy naam, wat aan die Gazankulu-bantoestan herinner.

Die party het die 2019 Suid-Afrikaanse algemene verkiesing slegs op provinsiale vlak in Gauteng en Limpopo betwis, sonder om 'n setel te wen.

## Verwysings
Galliumnitried

**Galliumnitried** is 'n verbinding van gallium en stikstof met formule .

Dit is 'n halfgeleier met 'n bandgaping van 3,4 eV.

## Kristalstruktuur
Galliumnitried kan in die kubiese wurtziet-struktuur kristalliseer (B4 in die strukturbericht-klassifikasie of die kubiese sfaleriet-struktuur (B3).

## Gebruike
Galliumnitried se wyer bandgaping beteken dat dit hoër spannings en hoër temperature as silikon-MOSFET's kan ondersteun. Hierdie wye bandgaping stel galliumnitried in staat om op opto-elektroniese hoëkrag- en hoëfrekwensietoestelle gebruik te word.
Die vermoë om teen baie hoër temperature en spannings te werk as galliumarsenied (GaAs) transistors maak galliumnitriedtoestelle ideale drywingsversterkers vir mikrogolf- en terahertz (ThZ)-toestelle, soos vir beeldvorming.
## Verwysings
Abdul Ghafoor

**Abdul Ghafoor** (* 5 Maart 1970) is 'n Afghaanse atleet. Hy het aan die Olimpiese Somerspele van 1996 deelgeneem.

## Verwysings
Abdul Ghafar Ghafoori

**Abdul Ghafar Ghafoori** (* 15 September 1937) is 'n Afghaanse atleet. Hy het aan die Olimpiese Somerspele van 1960 deelgeneem.

## Verwysings
Mohammad Khan

**Mohammad Khan** (* 1 Mei 1911) is 'n Afghaanse atleet. Hy het aan die Olimpiese Somerspele van 1936 deelgeneem.

## Verwysings
François-Henri Pinault

**François-Henri Pinault** (Rennes, Frankryk, 28 Mei 1962) is 'n Franse sakeman, huidige president van 'n luukse handelsmerkkonglomeraat, en seun en erfgenaam van François Pinault. Hy word as een van die rykste mans ter wêreld beskou, met 'n familiefortuin wat op 18 Augustus 2018 op $30,5 miljard geraam is.

## Professionele lewe 
Hy studeer aan die Franse Skool vir Hoër Kommersiële Studies, HEC Paris, waar hy die kennis opgedoen het om in sy pa se maatskappye te werk. In 1989 het hy hoofbestuurder van *France Bois Industries* geword, ná *Pinault Distribution*.

In 1993 het hy in die buiteland (Afrika, DOM-TOM) gaan werk. In 1997 is hy aangestel as direkteur-generaal van FNAC. In Maart 2005 het hy 'n groot sprong geneem toe hy as president van *Pinault-Printemps-Redoute* (PPR) aangestel is, in die plek van sy pa. Op 20 Junie 2007 het hy die voorsitterskap van die direksie van die Duitse sporttoerustingmaatskappy Puma oorgeneem, nadat dit deur die PPR-groep via sy filiaal Sapardis verkry is.

## Verwysings 
## Eksterne skakels
O.P.M. Prozesky

duimnael|regs|O.P.M. Prozesky, om en by 1964
**Otlef Paul Martin Prozesky** (20 Junie 1914 – 2 Februarie 2000) was 'n voëlkundige verbonde aan die Transvaal Museum in Pretoria, wat ook die onderwerp van voëlkunde deur verskillende media aan die publiek bekend gestel het.

Hy is op Ermelo in Transvaal gebore as die seun en kleinseun van sendelinge van die Berlynse Sendinggenootskap. As kleuter het hy sy pa, Otto, op sendingreise met kar en perd vergesel, een daarvan na Swaziland. Hiertydens het sy pa by hom ‘n liefde vir die natuur aangewakker. Nadat hy op Ermelo matrikuleer, studeer hy by die Transvaalse Universiteitskollege in Pretoria en bekwaam hom as onderwyser. By die Universiteit van Pretoria verwerf hy ‘n BSc-graad met Wiskunde en Fisika as hoofvakke, en word daarop 'n Wiskunde-onderwyser.

Nadat hy vir 23 jaar by onder meer Afrikaanse Hoër Seunskool skoolgee, bedank hy om voltyds Dierkunde by Tuks te studeer. Toe Austin Roberts in 1940 sy "Birds of South Africa" publiseer het dit sy belangstelling op voëls gevestig. In 1956 was hy verantwoordelik vir die totstandkoming van die Austin Roberts-voëlreservaat in Pretoria. Sedert 1958 was hy aan die Transvaal Museum verbonde as voëlkundige. Hy en Johan Nel was medeskrywers van "Ons Geveerde Vriende", 'n reeks van 10 episodes wat in 1985 op TV1 verskyn het. In 1988 het die Universiteit van Pretoria aan hom die kanselliersmedalje toegeken. Die OPM Prozesky-voëlreservaat van 60 hektaar te Potchefstroom is na hom vernoem.

Hy was getroud met Marie Niemeyer (1914 – 10 Februarie 1969) by wie hy drie kinders gehad het, Johann (1945), Ilse (1946) en Detlef (1948). Sy tweede huwelik was met Lieselotte Schulze (1917–2011), 'n entomoloog. Sy oupa, J.J.A. Prozesky (1840–1915), het in 1868 die Königsberg-sendingstasie naby Newcastle aangelê, en tydens die Tweede Vryheidsoorlog na die Boere oorgeloop, waarvoor hy byna die doodstraf ontvang het.

## Verwysings
The Phantom Ship

***The Phantom Ship*** (1839) is 'n Gotiese roman deur Frederick Marryat oor die legende van die skip Vlieënde Hollander. 'n Nederlandse vertaling, *Het spookschip De Vliegende Hollander*, het in dieselfde tyd (1838-'39) verskyn.

## Storielyn
Die storielyn het betrekking op die soeke van Philip Vanderdecken van Terneuzen in Nederland om sy vader te red wat verdoem is om vir ewig die kaptein van die spookskip die Vlieënde Hollander te wees nadat hy 'n oorhaastige eed afgelê en een van die bemanningslede vermoor het terwyl hy om die Kaap die Goeie Hoop probeer seil het. Toe Vanderdecken se moeder sterf, hoor hy daar is 'n manier om sy pa se rustelose siel weer te laat bedaar. Hy belowe om ter see te bly totdat hy persoonlik met sy pa gepraat en hom gehelp het.

Vanderdecken seil in verskeie skepe om die wêreld, in diens van die Verenigde Oos-Indiese Kompanjie, sodat hy vir sy vader die reliek van die Heilige Kruis wat hy om sy nek dra, kan gee. Sy soeke bring hom egter in konflik met aardse en onaardse magte, want die *Vlieënde Hollander* bring onheil oor almal wat die skip sien.

## Temas
Die legende van die Vlieënde Hollander vorm die agtergrond van die verhaal en maak verskeie kere 'n terugkeer terwyl Marryat nog bonatuurlike besonderhede bylas. Die heldin is Amine, die dogter van ene mynheer Poots, 'n gierigaard. Sy het Arabiese bloed in haar are en besit van die geheime van Arabiese towerkrag, maar die onverskillige gebruik van haar towerkuns bring haar na die kerkers van die Inkwisisie by Goa.

## Publikasie
Die roman het die eerste keer van Maart 1837 tot Augustus 1839 as 'n reeks in *The New Monthly Magazine* verskyn. Die hoofstuk oor 'n weerwolf het dikwels in versamelings van bonatuurlike fiksie apart verskyn as *The White Wolf of the Hartz Mountains*.

## Verwysings
## Skakels
The Fountainhead

***The Fountainhead*** is 'n roman van 1943 deur die Russies-Amerikaanse skrywer Ayn Rand. Dit was haar eerste groot letterkundige sukses. Die roman se hoofkarakter, Howard Roark, is 'n onversetlike jong argitek wat baklei teen konvensionele standaarde en weier om toe te gee aan 'n argitektuurestablishment wat nie innovasie wil aanvaar nie. Roark verteenwoordig wat Rand glo die ideale man is, en sy stryd weerspieël Rand se siening dat individualisme beter is as kollektivisme.

Roark word teengestaan deur mense wat waarde heg aan konformasie eerder as onafhanklikheid en integriteit. Dit sluit Roark se voormalige klasmaat Peter Keating in wat sukses behaal deur gewilde style te volg, maar hom tot Roark wend vir hulp met ontwerpprobleme. Ellsworth Toohey, 'n sosialistiese argitektuurresensent wat sy invloed gebruik om sy politieke en sosiale agenda te bevorder, probeer om Roark se loopbaan te vernietig. Die uitgewer van 'n sensasiekoerant, Gail Wynand, probeer die openbare opnie vestig. Hy bevriend Roark, en verraai hom dan toe die openbare opinie in 'n rigting draai wat hy nie kan beheer nie. Die roman se mees omstrede karakter is Roark se minnares, Dominique Francon. Sy glo niekonformiteit kan nie wen nie, en daarom wissel sy tussen om Roark te help en te ondermyn.

Twaalf uitgewers het die manuskrip van die hand gewys voordat 'n redakteur by Bobbs-Merrill Company sy werk op die spel geplaas het om dit te publiseer. Resensies was uiteenlopend. Sommige resensente het die boek geprys as 'n kragtige loflied aan individualisme, terwyl ander gedink het dit is te lank en die karakters wek nie simpatie nie. Verkope was aanvanklik stadig, maar die boek het 'n gevolg opgebou deur mondelinge oordrag en het 'n topverkoper geword. Meer as 9&nbsp;miljoen eksemplare van *The Fountainhead* is wêreldwyd verkoop en dit is in meer as 20 tale vertaal. Die roman het Rand as skrywer gewild gemaak en 'n blywende invloed gehad, veral onder argitekte en entrepreneurs.

Die roman is verskeie kere vir ander media verwerk. 'n Geïllustreerde uitgawe is in 1945 in koerante gepubliseer en Warner Bros. het dit in 1949 verfilm; Rand het die draaiboek geskryf en Gary Cooper het die rol van Roark vertolk. Die prent het nie goeie resensies gekry nie en het nie sy geld by die loket terugverdien nie. In 2014 is dit deur die Belgiese verhoogregisseur in 'n toneelstuk verwerk, en dit het oor die algemeen positiewe resensies gekry.

## Verwysings
### Bibliografie
* 
* 
* 
* 
* 

## Skakels
Tahmina Kohistani

**Tahmina Kohistani** (* 8 Junie 1989) is 'n Afghaanse atleet. Sy het aan die Olimpiese Somerspele van 2012 deelgeneem.

## Verwysings
Referendum Party

duimnael|Die Referendum Party logo
Die **Referendum Party** (**RP**) is 'n enkelkwessie politieke party in Suid-Afrika wat gestig is om aan die algemene verkiesing van 2024 mee te ding en die Wes-Kaapse premier te dwing om 'n referendum oor Kaapse onafhanklikheid as sy koalisievoorwaarde uit te roep. Die party is in November 2023 gestig in reaksie op die Wes-Kaapse premier, Alan Winde, wat die Wes-Kaap 'n referendum oor Kaapse onafhanklikheid in Oktober 2023 geweier het.  

Die Referendum Party poog nie om die Demokratiese Alliansie (DA) uit die Wes-Kaapse regering te verwyder nie, maar om te eis dat die Premier 'n referendum uitroep as hul koalisievoorwaarde.

Die party word gelei deur Phil Craig, 'n immigrant wat beweer dat hy meer as 20 jaar gelede na Suid-Afrika verhuis het.  Volgens Craig is die Referendum Party gestileer nadat die Brexit Party en Brexit Party lede geraadpleeg is om te help om die Referendum Party se beleid in te vorm.

Die referendumparty het sy wortels in die Cape Independence Advocacy Group (CIAG), 'n politieke lobbygroep wat gestig is om die DA-geleide Wes-Kaapse regering te beywer om 'n referendum oor onafhanklikheid te hou. Na jare se onderhandelinge het die CAIG saam met ander organisasies wat die Vryheidsfront Plus, CapeXit, die Swartland Aksie Groep en ander ingesluit het 'n ultimatum aan Alan Winde gerig met die steun van 30 000 handtekeninge om die premier te vra om óf 'n referendum oor onafhanklikheid uit te roep óf te vra die president van Suid-Afrika om een uit te roep. Die Premier het geweier. 

Gevolglik het die CIAG die Referendum Party geloods, om 'n veilige hawe te bied vir DA-kiesers wat ook 'n referendum oor onafhanklikheid wil hê. Die party verskil van ander pro-onafhanklikheidspartye deurdat dit 'n enkele kwessie is en nie poog om die Demokratiese Alliansie te ontsetel nie.

## Nasionale verkiesings 
## Verwysings
Robina Muqimyar

**Robina Muqimyar** (* 3 Julie 1986) is 'n Afghaanse atleet. Sy het aan die Olimpiese Somerspele van 2004 en Olimpiese Somerspele van 2008 deelgeneem.

## Verwysings
Aftrede

[duimnael|Vakbondlede betoog in [Frankryk oor hul werksure en ter ondersteuning van 'n bestaande aftree- en pensioenstelsel.]]
**Aftrede** is die beëindiging van 'n mens se beroep of uittrede uit 'n posisie. Dit dui op uittrede van 'n mens se aktiewe werkslewe. 'n Persoon kan ook semi-aftree deur werksure of werklading te verminder.

Baie mense kies om af te tree wanneer hulle bejaard is, of weens gesondheidsredes nie in staat is om hul werk te doen nie. Mense kan ook aftree wanneer hulle vir private of openbare pensioenvoordele in aanmerking kom, alhoewel sommige gedwing word om af te tree wanneer liggaamlike toestande die persoon nie toelaat om meer te werk nie (deur siekte of ongeluk) of as gevolg van wetgewing rakende hul poste. In die meeste lande is die idee van aftrede van onlangse oorsprong, wat gedurende die laat-negentiende en vroeë-twintigste eeue bekendgestel is. Voorheen het lae lewensverwagting, gebrek aan maatskaplike sekerheid en die afwesigheid van pensioenreëlings beteken dat die meeste werkers tot hul dood aanhou werk het. Duitsland was die eerste land wat aftreevoordele in 1889 ingestel het.

Deesdae het die meeste ontwikkelde lande stelsels om pensioene by aftrede weens ouderdom te voorsien, wat deur werkgewers of die staat befonds word. In baie armer lande is daar geen ondersteuning vir bejaardes buiten dit wat deur die gesin verskaf word nie. Vandag word aftrede met 'n pensioen in baie samelewings as 'n reg van die werker beskou; harde ideologiese, sosiale, kulturele en politieke gevegte is gevoer oor of dit 'n reg is. In baie Westerse lande is dit 'n reg wat in nasionale grondwette beliggaam is.

'n Toenemende aantal individue kies om hierdie punt van totale aftrede uit te stel deur te kies om in die opkomende toestand van voor-aftrede te bestaan.

## Geskiedenis 
Aftrede, of die praktyk om 'n mens se werk te verlaat of op te hou werk nadat jy 'n sekere ouderdom bereik het, bestaan al sedert ongeveer die 18de eeu. Voor die 18de eeu het mense 'n gemiddelde lewensverwagting tussen 26 en 40 jaar gehad.

Gevolglik het slegs 'n klein persentasie van die bevolking 'n ouderdom bereik waar fisieke gestremdhede hindernisse vir werk begin wees het. Lande het gedurende die laat 19de eeu en die 20ste eeu regeringsbeleid oor aftrede begin aanvaar, wat in Duitsland begin het onder Otto von Bismarck.

## Sien ook 
*Regeringspensioenfonds

## Verwysings